Hassiba Ben Bouali

Hassiba Ben Bouali (18 Januari 1938 – 9 Oktoba 1957) alikuwa mwanamapambano na kiongozi wa mapinduzi wa Vita vya Algeria. Alizaliwa katika mji wa El-Asnam (sasa Chlef), Algeria, katika familia ya kifalme.

Wazazi wake walihamia Algiers mwaka 1947, ambapo alisoma katika shule ya upili ya Lycée Delacroix. Ali jiunga na harakati za skauti, na kupitia safari zake aligundua hali ya wananchi wa Algeria chini ya utawala wa kikoloni. Hali hii ilimchochea kujiunga na Umoja wa Jumla wa Wanafunzi Waislamu wa Algeria (Union générale des étudiants musulmans algériens) mwaka 1954, akiwa na umri wa miaka 16. Alihusika kikamilifu katika harakati za kitaifa hadi kifo chake.

Katika Vita vya Algiers vya mwaka 1957, Hassiba Ben Bouali pamoja na wenzake watatu, wakiwemo Ali Ammar (anayejulikana kama Ali La Pointe), waliuawa wakati majeshi ya Kifaransa yalipolipua maficho yao katika Casbah.

Ben Bouali pia aliigizwa katika filamu The Battle of Algiers na mwigizaji Fusia El Kader. Moja ya barabara kuu zaidi katika Algiers pamoja na chuo kikuu cha Chlef vilipewa jina lake kuheshimisha mchango wake.

Tanbihi

Jamii:Wanawake wa Algeria
Jamii:Waliozaliwa 1938
Jamii:Waliofariki 1957